《三奠子 偶忆》
清代·邹祗谟

忆玉兰花下，初见芳踪。眉欲语，意才通。衣香清更馥，肤彩瘦偏意。

人悄悄，雨濛濛，正相逢。

莹莹面的，窈窈趺弓。蛾黛蹙，脸朱融。柔乡多懊恼，佳会易怔忪。

长记取，裙上泪，石榴红。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。